text: [{"text_idx": "#000001", "text": "GIKATAHAPANG drug pusher ug tulisan patay human giingong nisukol sa kapulisan atol sa buy bust sa alas 7:15 sa buntag kagahapon, Disyembre 27, sa Purok 4, Brgy. Jaclupan, dakbayan sa Talisay."}, {"text_idx": "#000008", "text": "Sumala pa ni Batobalonos, nga nagtuo sab sila atol sa sinukliay sa bala nga didto si Labatid sa sulod sa balay ni Rabago."}, {"text_idx": "#000009", "text": "Dali nilang gisuhid ang maong dapit didto sa karerahan duol sa pinuy-anan ni Rabago ug naabtan si Labitad."}, {"text_idx": "#000010", "text": "Sa pagkakita ni Labitad sa mga operatiba midagan kini samtang nagsigeg pamusil."}, {"text_idx": "#000011", "text": "Nahitabo sab ang pinusilay ug naigo si Labitad apan nakasibat sa bukid nga dapit nga daghang kakahuyan."}, {"text_idx": "#000012", "text": "Si Batobalonos, miingon nga samtang nag-inventory nabati nila sa pikas bungtod ang pagsigeg pabuto ni Labitad nga nanghagit kanila."}, {"text_idx": "#000013", "text": "Gibutyag ni Batobalonos nga si Rabago, usa ka nailhang pusher ug tulisan nga maoy suspek sa pagtulis ug pagdunggab sa usa ka taxi drayber sa miaging katuigan pero wa kini mapasaka-i og kaso."}, {"text_idx": "#000014", "text": "Basi sa sulti mga silingan ni Rabago naglingkod sila sa gawas human ming abot ang mga PIB og gipasulod sila sa ilang mga balay para dili madamay sa maong buy-bust."}, {"text_idx": "#000015", "text": "Nagkanayon si Dalia Rabago, 17, usa sa anak ni Rabago, saksi siya sa panghitabo sa iyang amahan na gisulod kini sa mga pulis ang ilang balay hinungdan na nakamata kini ug sunod gipusil."}, {"text_idx": "#000016", "text": "Saysay ni Dalia sa Superbalita Cebu nga wala mosukol iyang amahan sa mga pulis."}]